UZNESENIE VLÁDY SLOVENSKEJ REPUBLIKY
č. 
z..............2006

k vyhodnoteniu kontrolného mechanizmu a finančného modelu za rok 2005 a aktualizácia plánu plnenia konsolidačnej funkcie Železníc Slovenskej republiky

Číslo materiálu:		
Predkladateľ:	minister dopravy, pôšt a telekomunikácií	
Vláda
A.	schvaľuje
A.1.	vyhodnotenie kontrolného mechanizmu a finančného modelu za rok 2005, aktualizáciu plnenia plánu konsolidačnej funkcie Železníc Slovenskej republiky, finančné projekcie a špecifikáciu vzťahov Železníc Slovenskej republiky a štátu k plánu plnenia konsolidačnej funkcie na roky 2006 – 2010,
A.2.	vyhodnotenie opatrení, ktoré boli Železniciam Slovenskej republiky uložené v rámci úpravy kontrolného mechanizmu uznesením vlády SR č. 898/2005 pre rok 2005,
A.3.	úpravu kontrolného mechanizmu pre rok 2006;
B.	ukladá
ministrovi dopravy pôšt a telekomunikácií
B.1.	zabezpečiť v rozpočtovej kapitole MDPT SR zvýšené prostriedky neinvestičnej dotácie na prevádzkovanie dráh s účinnosťou od 1. 1. 2007 v súvislosti s rozsahom regulácie cien v železničnej doprave stanovených Úradom pre reguláciu železničnej dopravy
v rámci prípravy rozpočtu verejnej správy na roky 2007 - 2009
B.2.	predložiť na rokovanie vlády materiál „Vyhodnotenie kontrolného mechanizmu a finančného modelu za rok 2006 a aktualizácia plánu plnenia konsolidačnej funkcie Železníc SR“
do 31. mája 2007.
Vykoná: 
minister dopravy pôšt a telekomunikácií